《官田之集翁聘君失期陈伯寿赋诗率尔次韵》
宋代·赵师秀

好水不厌阔，好风不厌凉。
况有十顷荷，荷风媚波光。
主人昔谓十，此境不可忘。
举觞集群英，期以朝未央。
清欢遣丝竹，善谑停优倡。
快若鱼脱网，适比鸳在梁。
搴芳衣履湿，饮渌肌骨香。
操觚赋相联，妙续楚九章。
苦吟堕饥蝉，巧咏发轻簧。
常胜或倒戈，突出或擅场。
或峙而遽蹴，或抑而载扬。
所欠独巨翁，不使人意强。
孱衲尔何为，竭飒立在傍。
有间众稍默谈辩忽汪洋。夕风亦损荷，
万事付叵量。

作者简介：赵师秀（1170～1219年）字紫芝，号灵秀，亦称灵芝，又号天乐。永嘉（今浙江温州）人。南宋诗人。